પાઠ 7
મેઘધનુષ્ય – ઈશ્વરનું વચન
શિક્ષક માર્ગદર્શિકા  ·  જુઓ, સાંભળો અને જીવો – પુસ્તક 1: ઈશ્વર સાથે શરૂઆત
	હેતુ
	બાળકોને શીખવવું કે ઈશ્વર વચન આપે છે ત્યારે તે હંમેશાં પાળે છે.

	શાસ્ત્રવાંચન
	ઉત્પત્તિ 8:1-22; 9:8-12

	મુખપાઠ કલમ
	ઉત્પત્તિ 8:22
“જ્યાં સુધી પૃથ્વી રહેશે ત્યાં સુધી વાવણી અને કાપણી … બંધ પડશે નહિ.”



પાઠની રજૂઆત
શરૂઆત
વર્ગ સાથે વચનો વિશે વાત કરો. જે વચનો આપવામાં આવ્યાં અને પળાયાં તથા જે વચનો તૂટ્યાં તેનાં ઉદાહરણો આપો.
આજના શિક્ષણના મુખ્ય મુદ્દાઓ
	1.ઈશ્વરે નૂહને વચનો આપ્યાં: જો તે ઈશ્વરની યોજના પ્રમાણે વહાણ બનાવે અને ઈશ્વરે કહ્યું તેમ બધે ઠેકાણેથી પ્રાણીઓને ભેગાં કરે, તો તેને અને તેના કુટુંબને સુરક્ષિત રાખવામાં આવશે. ચિત્ર 5 બતાવો. નૂહે ઈશ્વરની આજ્ઞા પાળી અને તેઓ ખરેખર વહાણમાં સુરક્ષિત રહ્યાં. પણ ભૂમિ અને આકાશનાં બીજાં બધાં જીવો મરી ગયાં. ચિત્ર 6 બતાવો.
	2.નૂહ, તેનું કુટુંબ અને પ્રાણીઓ ઘણા મહિના સુધી વહાણમાં બંધ રહ્યાં. શું ઈશ્વર તેમને ભૂલી ગયા હતા? વરસાદ બંધ થયો, અને સાત મહિના પછી વહાણ કેટલાક પર્વતો પર ટકી ગયું (7:24 – 8:5).
	3.વહાણમાં અગિયાર મહિના પછી નૂહે એક કાગડો, એટલે કે મરેલું માંસ ખાનાર એક મોટું કાળું પક્ષી, બહાર છોડ્યું (8:5-7).
	4.પછી નૂહે કબૂતર બહાર મોકલ્યું, પણ શરૂઆતમાં તે પાછું આવ્યું કારણ કે તેને બેસવાની કોઈ જગ્યા મળી નહિ. નૂહ કબૂતર પાસેથી બહારના જગતની સ્થિતિ વિશે કેવી રીતે શીખ્યો તેનું વર્ણન કરો (8:8-12).
	5.પોતાના કુટુંબ અને પ્રાણીઓને વહાણમાં લઈ ગયા પછી એક વર્ષે નૂહે બધાંને બહાર કાઢ્યાં. નૂહ અને તેના કુટુંબે સૌથી પહેલું કામ ઈશ્વરની આરાધના કરવાનું કર્યું. તેમને સુરક્ષિત રાખવાનું વચન પૂરું કરવા બદલ તેમણે ઈશ્વરનો આભાર માન્યો. ચિત્ર 7 બતાવો. તેમણે વેદી બાંધી અને યજ્ઞ કર્યો. ઈશ્વર પ્રસન્ન થયા (8:13-19).
	6.ઈશ્વરે વચન આપ્યું કે તે ફરીથી ક્યારેય પાણી દ્વારા પૃથ્વીનો નાશ કરશે નહિ. તેમણે વચન આપ્યું કે વાવણી અને કાપણી તથા સામાન્ય ઋતુઓ હંમેશાં રહેશે. ઈશ્વરે લોકોને યાદ અપાવવા આકાશમાં મેઘધનુષ્ય ચિહ્ન તરીકે મૂક્યું કે તે હંમેશાં પોતાનું વચન પાળશે. જ્યારે પણ મેઘધનુષ્ય જોઈએ ત્યારે આપણે યાદ રાખવું જોઈએ કે આપણે ઈશ્વરના વચન પર આધાર રાખી શકીએ છીએ.
મુખપાઠ કલમ દૃઢ કરાવો
વાર્તા પ્રત્યે આપણો પ્રતિભાવ
વર્ગને આસપાસ જોવા અને મેઘધનુષ્યના કોઈ પણ રંગની દરેક વસ્તુનું નામ કહેવા કહો. (મેઘધનુષ્યના સાત રંગ છે: લાલ, નારંગી, પીળો, લીલો, વાદળી, ઘેરો વાદળી અને જાંબલી.) આ વસ્તુઓ આપણને યાદ અપાવે કે ઈશ્વર હંમેશાં પોતાનાં વચનો પાળે છે. ઈશ્વર જે કહે છે તે કરશે એના પર આપણે ભરોસો રાખી શકીએ.

